[{"text_idx": "#000004", "text": "2022ko Gobernu programaren gauzatzearen laburpena (PDF)\n2021eko Gobernu programaren gauzatzearen laburpena (PDF)"}, {"text_idx": "#000005", "text": "Bildarratz sailburua eta euskal unibertsitateetako errektoreen arteko bilera"}, {"text_idx": "#000007", "text": "Bileraren hasieran, Bildarratz sailburuak \u2013Adolfo Morais Unibertsitatea eta Ikerketa sailburuordea lagun zuela- eskerrak eman nahi izan dizkie errektoreei, azken hilabeteetan koordinazioan eta lankidetzan erakutsi duten konpromisoagatik. Pandemiak gizarte osoa jarri du proban -baita Euskal Unibertsitate Sistema ere-, eta lortutako emaitzek erakutsi dute unibertsitateek hartutako neurriak eta erabakiak egokiak izan direla. Errektoreen lanari esker, baina baita fakultateetako dekanoen, irakasleen eta, oro har, unibertsitateetako langile guztien lanari esker ere, ikasleek dagozkien ikasketak berme guztiz eta beharrezko kalitate akademikoarekin egin ahal izan dituzte."}, {"text_idx": "#000008", "text": "Joan den apirilean, errektoreek eta Hezkuntza sailburuak -bere lan taldearekin batera-, gisa honetako beste bilera bat izan zuten, hastear dagoen ikasturteari begira lehentasunak zehazteko. Orduan, lan-ildo eta koordinazio-talde berriak definitu ziren, eta ordutik egindako lanari esker, 2021-2022 ikasturteko plangintza zehaztu ahal izan da. Gaur goizean egindako bileraren helburua adostutako neurriak sendotzea izan da, pandemiak bizi duen uneari buruzko irakurketa berri bat egitea, eta unibertsitateen eta Eusko Jaurlaritzaren arteko koordinazioa are gehiago indartzea."}, {"text_idx": "#000009", "text": "Ikasturte berriari begira, bai Hezkuntza Sailak eta baita euskal unibertsitateek helburu bera izango dute: normaltasun akademikoa berreskuratzea, %100eko presentzialtasuna lortuz. Helburu horrekin batera, prestakuntza bikaina lortzea, euskal unibertsitate-sistemaren nazioartekotzea bermatzea eta indartzea, unibertsitatea+enpresaren aldeko apustua zabaltzea eta bikaintasuneko ikerketaren aldeko apustuari lehentasuna ematea ere izango dira helburuak. Laburbilduz, unibertsitateen eta gizartearen arteko harreman handiagoa lortzea, ikasleei ahalik eta prestakuntza egokiena eskainiz. Hori guztia Osasun Sailarekin une oro koordinatuta, COVID-19k hirugarren urtez jarraian unibertsitatearen ohiko garapenean eragina izaten jarraituko baitu. Ildo horretan, Hezkuntza sailburuak eta hiru errektoreek azpimarratu eta eskertu nahi izan dute Osasun Saileko arduradunen aldetik une oro aurkitu duten jarrera, pandemiaren ondorioz orain arte aplikatu behar izan diren neurriak erabakitzeko eta definitzeko orduan."}, {"text_idx": "#000016", "text": "Jokin Bildarratz hiru euskal unibertsitateetako errektoreekin eta Unibasq-ekin elkartu da"}, {"text_idx": "#000017", "text": "Euskal unibertsitateek, Unibasq-ek eta Hezkuntza Sailak unibertsitate-autonomia defendatu dute, eta ikasturtea kalitate-irizpidez osatzea"}, {"text_idx": "#000020", "text": "Lehendakariordeak euskal unibertsitateetako errektoreekin kontrastatu du prestakuntza-profilak lan-merkatuaren beharretara egokitzen direla"}, {"text_idx": "#000021", "text": "Bildarratz sailburuaren eta Castells ministroaren arteko bilera"}, {"text_idx": "#000022", "text": "Mondragon Unibertsitateak eta Osakidetzak hitzarmena sinatu dute unibertsitateko ikasleen prestakuntza praktikoa sustatzeko euskal osasun zerbitzuaren sarean"}]